Nordjyllands Politi har fundet den 52-årige mand fra Skagen, der har været meldt savnet.  Han har været efterlyst siden lørdag den 2. januar 2016, men er nu fundet i god behold mandag formiddag, det oplyser Nordjyllands Politi i en pressemeddelelse. Politiet havde fået nogle tip fra borgere, der havde set den savnede. Men han blev fundet på et - for den savnede - velkendt sted. -Han var blevet træt af at være ude, og var taget hjem igen. Han blev fundet på sin bopæl, siger Heine Hansen, vagtchef ved Nordjyllans Politi. Nordjyllands Politi takker for alle henvendelser fra borgere i lokalområdet.

Referat:
Den 52-årige mand, der har været meldt savnet, er nu fundet i god behold.